सिंह: क्योंकि बारहवें भाव में बृहस्पति के गोचर को अधिक अनुकूल नहीं कहा गया है अत: यह गोचर आपके लिए आपके त्रिकोण यानी कि पंचम भाव का स्वामी होने के बावजूद भी बृहस्पति आपका अधिक फ़ेवर नहीं कर पाएगा। और यही कारण है कि आपके मन में कुछ असुरक्षा की भावना रह सकती है। लेकिन याद रखें कि मन के हारे हार है और मन के जीते जीत। तो अगर आपको जीतना है तो मन में आ रही असुरक्षा की भावना को अपने होशयुक्त जोश के माध्यम से दूर भगाएं, जीत आपकी होगी। फ़ालतू कामों में न उलझें और सही दिशा का चयन सावधानी पूर्वक करें। विरोधियों के षडयंत्र को पहचाने और समस्याओं का डट कर सामना करें। ईश्वर की शरण में जाएं, क्योंकि दुश्मन क्या मारेगा जब दोस्त हो ऊपर वाला। और साथ ही साथ जहां तक सम्भव हो बेकार की यात्राओं से बचें। आर्थिक, सामाजिक और निजी सभी मामलों में संयम से काम लें। कष्ट की स्थिति में साधुओं और गुरुओं की सेवा करें। सब मंगल होगा। अब बात कन्या राशि की।